text: Kun få flygtninge har i nat krydset grænsen
  11 september 2015 kl. 04.37
  Efter et par døgn med mange flygtninge i grænseområdet ved Padborg, har der i nat været stille og roligt ved grænsen, oplyser Syd og Sønderjyllands Politi.
  Ifølge Vagtchef Jan Stokholm ved Syd og Sønderjyllands Politi er der kun ankommet mindre grupper i løbet af natten og her tidlig fredag morgen.
  Samtidig fortsætter politiet i dag den strategi, hvor de vælger at lade flygtninge, der ønsker at rejse videre mod Sverige, passere grænsen uden at blive registreret.
  -Vi er dog lige nu i en situation, hvor tingene hurtigt kan ændre sig, derfor opretholder vi det beredskab som vi har, siger vagtchefen til TV SYD.
  Også skolen i Frøslev er fortsat åben, fordi de flygtninge der ankommer, bliver tilbudt et humanitært ophold, hvor de får noget at drikke og spise.
  Lige nu er der dog ifølge politiet ingen flygtninge på skolen
  